

PROJEKTS uz 12.02.2025.

Vēlamais izskatīšanas laiks: Ārkārtas IKSSK– 19.02.2025.

domes sēdē - 27.02.2025.

sagatavotājs un ziņotājs: Antra Krasta

LĒMUMS

Ādažos, Ādažu novadā

2025. gada 27. februārī **Nr.** «DOKREGNUMURS»

**Par dalību ERASMUS+ projekta “Sociāli ilgtspējīga agrīnās bērnības izglītība nākotnē” īstenošanā**

Ādažu novada pašvaldība saņēma Latvijas Universitātes (turpmāk - LU) 11.02.2025. vēstuli Nr. 21-9/4 (reģ. 12.02.2025., ĀNP/1-11-1/25/1025) ar lūgumu dot piekrišanu Siguļu pirmskolas izglītības iestādes "Piejūra" (turpmāk – SPII) dalībai kā asociatīvajam partnerim ERASMUS+ projektā “Sociāli ilgtspējīga agrīnās bērnības izglītība nākotnē (Socially Sustainable Early Childhood Education Future)” projekta nr. 2024-1-FI01-KA220-SCH-000254061 (turpmāk – projekts) īstenošanā. Projektu koordinē Laurea Universitāte (Somija), kur Latvijas LU Izglītības zinātņu un psiholoģijas fakultāte (IZPF) kā partnerorganizācija.

Projekta mērķis ir izstrādāt rīkus un metodes, kas atbalsta agrīnās pirmsskolas izglītības speciālistus augstas kvalitātes sociālās un pedagoģiskās mācību vides un prakses izveidē, uzturēšanā un pilnveidošanā, veicinot sociāli ilgtspējīgas agrīnās bērnības izglītības nākotnes izveidi.

SPII brīvprātīgi palīdzēs projekta aktivitāšu veikšanā, atbilstoši savai specifikai. SPII iesaistīsies reālu situāciju izpētē par multiprofesionālās komandas darbību, personāla attīstības plāna apspriešanā, kā arī Lielā atklātā tiešsaistes kursa (MOOC) testēšanā.

Projekta īstenošanas laiks no 2024. līdz 2027. gadam. SPII kā partneris iesaistīsies 2025.gadā.

ERASMUS+ projekta ietvaros asociatīvajiem partneriem finansējums netiek plānots. LU no projekta līdzekļiem sedz SPII dalībnieka izdevumus projekta sanāksmēs.

Dalība projektā atbilst Ādažu novada Attīstības programmas (2021.-2027.) vidējā termiņa prioritātēm “VTP8: Pieejama un daudzpusīga izglītība” (rīcības virzienam “RV8.1: Vispārējās izglītības sistēmas attīstība”, uzdevumam “U8.1.1: Attīstīt jaunas izglītības programmas un projektus”) un “VTP14: Attīstīta sadarbība ar citām pašvaldībām, iestādēm un organizācijām” (rīcības virzienam “RV14.1: Sadarbības veicināšana ar citām pašvaldībām, iestādēm un organizācijām”, uzdevumam “U14.1.10: Īstenot sadarbību ar citām iestādēm”).

Pamatojoties uz Pašvaldību likuma 4. panta pirmās daļas 4. punktu, 5. panta pirmo daļu un Valsts pārvaldes iekārtas likuma 54. panta piekto daļu, pašvaldības 2023. gada 14. jūnija saistošo noteikumu Nr. 18/2023 “Ādažu novada pašvaldības nolikums” 47. un 50. punktu, kā arī ārkārtas Izglītības, kultūras, sporta un sociālā komitejas 19.02.2025. atzinumu, Ādažu novada pašvaldības dome

**NOLEMJ:**

1. Atbalstīt Siguļu pirmskolas izglītības iestādes “Piejūra” dalību ERASMUS+ projektā “Sociāli ilgtspējīga agrīnās bērnības izglītība nākotnē (Socially Sustainable Early Childhood Education Future – SoSECE)” projekta nr. 2024-1-FI01-KA220-SCH-000254061.
2. Siguļu pirmskolas izglītības iestādes “Piejūra” vadītājai Antrai Krastai:
   1. parakstīt projekta īstenošanas nodrošinājuma dokumentāciju ar projekta koordinatoru Laurea Universitāti un Latvijas Universitātes Izglītības zinātņu un psiholoģijas fakultāti, kā iesaistīto partnerorganizāciju;
   2. pildīt pašvaldības kontaktpersonas pienākumus projekta ietvaros un nodrošināt dalību projekta sanāksmēs;
   3. nodrošināt palīdzību projekta aktivitāšu veikšanā SPII, iesaistīties reālu situāciju izpētē par multiprofesionālās komandas darbību, kas atbalsta agrīnās pirmsskolas izglītības speciālistus augstas kvalitātes sociālās un pedagoģiskās mācību vides un prakses izveidē, uzturēšanā un pilnveidošanā.
3. Pašvaldības Centrālās pārvaldes Attīstības un projektu nodaļai papildināt pašvaldības Attīstības programmas (2021-2027) Rīcības plāna uzdevumu “U14.1.10: Īstenot sadarbību ar citām iestādēm” ar jaunu pasākumu “C14.1.10.10. ERASMUS+ projekta “Sociāli ilgtspējīga agrīnās bērnības izglītība nākotnē (Socially Sustainable Early Childhood Education Future – SoSECE)” īstenošana” (atbildīgais – Siguļu pirmsskolas izglītības iestāde “Piejūra”; izpildes termiņš 2024-2027.; Finanšu resursi – Cits finansējums; Iznākuma rādītāji – Projekta ietvaros tiks izstrādāti un izplatīti rīki un metodes, kas atbalsta agrīnās pirmsskolas izglītības speciālistus augstas kvalitātes sociālās un pedagoģiskās mācību vides un prakses izveidē, uzturēšanā un pilnveidošanā, veicinot sociāli ilgtspējīgas agrīnās bērnības izglītības nākotnes izveidi).
4. Pašvaldības Centrālās pārvaldes Izglītības un jaunatnes nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

IJN, SPII - @, IDR

Krasta, 29389606